|  |  |
| --- | --- |
| Kokous | **Vanhusneuvoston kokous 4/2019** |
| Aika, paikka | Torstai 6.6.2019 kello 14.00-15.30, kaupungintalo, kokoustila Imatrankoski (h 308) |
| Osallistujat | Sinikka Poskiparta, Imatran kansalliset seniorit ry., poissa  Kaija Joronen, Imatran Kristilliset Eläkeläiset ry., varajäsen  Erkki Päivärinta, Imatran Seudun Sotaorvot ja Kaatuneiden Omaiset ry.  Timo Saarinen, StoraEnson Eläkeläiset ry.  Anita Sairanen, Vuoksenniskan Eläkkeensaajat ry.  Anna-Liisa Kojo, Imatran Seudun Senioriopettajat ry.  Liisa Nenonen, Tainionkosken Eläkkeensaajat ry.  Pirkko Molkentin, Eläkeliiton Imatran yhdistys ry.  Lauri Aunola, Imatran Sotaveteraanit ry., poissa  Jyrki Kääriäinen, Imatran Sotaveteraanit ry., varajäsen  Jerena Juutilainen, puheenjohtaja  Arto Pulkkinen, kaupunkikehityslautakunnan edustaja  Arto Siitonen, hyvinvointilautakunnan edustaja, poissa  Sirkku Sarlomo, konsernipalvelut, sihteeri  Titta Roslakka, Eksoten edustaja, poissa  Sarianna Purtilo, kulttuuri- ja oppimiskeskuksen palvelupäällikkö, § 28  Jaana Huovinen, asemakaava-arkkitehti, § 29  Timo Könönen, kaavoitusinsinööri, § 29 |
| Jakelu | Vanhusneuvoston jäsenet ja varajäsenet, kaupunginhallitus, lautakunnat, www.imatra.fi |
| Liitteet |  |
|  | **§ 26 Kokouksen avaus ja läsnäolijoiden toteaminen**  **Esitys:** Puheenjohtaja avaa kokouksen ja toteaa läsnäolijat.  **Päätös:** Puheenjohtaja avasi kokouksen ja totesi kokouksen läsnäolijat.  **§ 27** **Edellisen kokouksen pöytäkirjan hyväksyminen**  **Esitys:** Hyväksytään edellisen kokouksen 24.4.2019 pöytäkirja.  **Päätös:** Hyväksyttiin.  **§ 28 Kirjastopalvelujen uudelleen konseptointi ja resurssimitoitus**  Kulttuuri- ja oppimiskeskuksen palvelupäällikkö Sarianna Purtilo kertoo kirjastopalvelujen kehittämissuunnitelmasta ja kyselystä kirjastopalvelujen käyttäjille.  Kirjastopalvelut nyt ja tulevaisuudessa -kysely   1. Mitä kirjaston palveluja käytät? 2. Oletko käyttänyt omatoimikirjastoa /kokemukset siitä? 3. Kirjaston palveluaika- toiveet 4. Mikä olisi riittävä kirjastojen määrä ja missä niiden tulisi sijaita Imatralla? 5. Mitä muuta haluat kirjastopalveluista kommentoida   Kirjaston kehittämissuunnitelmasta tehdään päätöksentekoon ennakkovaikutusten arviointi. Vanhusneuvoston kommentit huomioidaan kirjastopalveluiden kehittämissuunnitelman ennakkovaikutusten arvioinnissa.  Kysely on lähetetty vanhusneuvoston jäsenille ja varajäsenille esityslistan mukana. Vastaukset on pyydetty palauttamaan vanhusneuvoston kokouksessa.  **Esitys:** Kulttuuri- ja oppimiskeskuksen palvelupäällikkö Sarianna Purtilo selvittää kirjastopalvelujen kehittämissuunnitelmaa, josta vanhusneuvosto antaa lausunnon.  **Päätös:** Vanhusneuvosto päätti lausuntonaan esittää, että kirjastopalveluja kehitetään lähikirjastot säilyttäen. Kirjastojen palveluaikaa voidaan lyhentää ja kirjastojen omatoimisuutta kasvattaa. Kulttuuritapahtumien lipunmyynti tulee järjestää siten, että asiakaspalvelu säilyy ja lipunmyyntipiste on helposti saavutettavissa.  **§ 29 Lausuntopyynnöt asemakaavamuutoksiin: 1096 Imatrankoski, 1098 Tainionkoski, 1091 Korvenkannan yritysalue**  Kaupunkisuunnittelu on pyytänyt vanhusneuvostolta lausuntoa kaupunginosan 12 Imatrankoski ja kaupungiosan 35 Tainionkoski asemakaavamuutosten luonnoksista 7.6.2019 mennessä.  Lisäksi kaupunkisuunnittelu on pyytänyt vanhusneuvostolta lausuntoa kaupunginosa 32 Korvenkanta asemakaavaehdotuksesta 5.7.2019 mennessä.  Saapumatta jääneet lausunnot tulkitaan niin, ettei aineistosta ole huomauttamista.  **1.Asemakaavan muutos 1096, kaupunginosa 12 Imatrankoski, luonnosvaihe**  Asemakaavan muutosalue sijaitsee Imatrankosken kaupunginosassa Koulukadun ja alueellisen virkistysalueen välisellä alueella. Asemakaavamuutoksen tavoitteena on muuttaa Imatrankosken koulun (kortteli 16) asemakaava siten, että asemakaava ei käyttötarkoitus- ja muilta kaavamerkinnöiltään tai –määräyksiltään ole kiinteistökehittämisen esteenä.  Asemakaava-aineisto löytyy Imatran kaupungin nettisivuilta osoitteesta: <https://www.imatra.fi/asuminen-ja-ymp%C3%A4rist%C3%B6/kaavoitus/asemakaavat/vireill%C3%A4-olevat-ja-luonnoskaavat/kaupunginosa-12-0>  **2.Asemakaavan muutos 1098, kaupunginosa 35 Tainionkoski, luonnosvaihe**  Asemakaavan muutosalue sijaitsee Tainionkosken kaupunginosassa Juskunmäenkadun ja Suokadun välisellä alueella n. 4,5 km päässä Imatrankosken keskustasta ja n. 3,5 km päässä Mansikkalan kauppakeskuksesta. Asemakaavamuutoksen tarkoituksena on muuttaa Tainionkosken koulun (kortteli 2) asemakaavaa siten, että asemakaava ei käyttötarkoitus- ja muilta kaavamerkinnöiltään tai -määräyksiltään ole kiinteistökehittämisen esteenä.  Asemakaava-aineisto löytyy Imatran kaupungin nettisivuilta osoitteesta: <https://www.imatra.fi/asuminen-ja-ymp%C3%A4rist%C3%B6/kaavoitus/asemakaavat/vireill%C3%A4-olevat-ja-luonnoskaavat/kaupunginosa-35>  **3.Asemakaavan muutos 1091, Korvenkannan yritysalue, kaupunginosa 32 Korvenkanta, ehdotusvaihe**  Kaavamuutosalue sijaitsee valtatie 6:den, Juuliankadun ja Joutsenonkadun välisellä alueella. Asemakaavamuutoksen tavoitteena on muuttaa asemakaavaa siten, että mahdollistetaan hiilineutraaliperiaatteella toimivan yrityspuiston ja monipuolisen yritystoiminnan rakentuminen alueelle sekä olemassa olevan yritystoiminnan turvaaminen.  Luonnosvaiheen lausuntona 24.4.2019 kokouksessa vanhusneuvosto totesi olevansa tyytyväinen, että asemakaava tulee avaamaan laajasti mahdollisuuksia erilaiselle yritystoiminnalle.  Asemakaava-aineisto löytyy Imatran kaupungin nettisivuilta osoitteesta: <https://www.imatra.fi/asuminen-ja-ymp%C3%A4rist%C3%B6/kaavoitus/asemakaavat/n%C3%A4ht%C3%A4vill%C3%A4-olevat-kaavat/kaupunginosa-32-korvenkanta>  Lisätietoja asemakaavamuutoksista antaa kaupunkisuunnittelupäällikkö Ulla Karjalainen puh. 020 617 4457, [ulla.karjalainen@imatra.fi](mailto:ulla.karjalainen@imatra.fi)  Lisäksi kohdasta 3. Korvenkanta lisätietoja antaa kaavoitusinsinööri Timo Könönen puh. 020 617 4425, [timo.kononen@imatra.fi](mailto:timo.kononen@imatra.fi)  Asemakaava-arkkitehti Jaana Huovinen ja kaavoitusinsinööri Timo Könönen esittelevät asemakaavamuutoksia kokouksessa.  **Esitys:** Vanhusneuvosto antaa lausuntonsa kaavamuutosten esittelyn pohjalta.  **Päätös:** Vanhusneuvosto päätti antaa seuraavan lausunnon:  **Kaupunginosa 12, Imatrankoski**  Vanhusneuvosto puoltaa asemakaavamuutoksen hyväksymistä. Luonnoksessa on huomioitu lähivirkistysalueen säilyttäminen. Kerrostalojen lisäksi on mahdollistettu palvelurakentaminen.  **Kaupunginosa 35, Tainionkoski**  Vanhusneuvosto puoltaa asemakaavamuutoksen hyväksymistä.  Luonnoksessa on huomioitu hyvin maisema ja luontoa.  **Kaupunginosa 32 Korvenkanta**  Vanhusneuvosto puoltaa asemakaavamuutoksen hyväksymistä.  Alueen käyttötarkoituksen laajentamista ympäristöä häiritsemättömän teollisuuden käyttöön vanhusneuvosto pitää hyvänä ratkaisuna. Kaavaehdotuksessa on huomioitu olemassa olevan omakotitalon ja mahdollisesti hulevesien viivyttämiseen käytettävän lammen säilyttäminen.  **§ 30 Muut asiat**   1. **Eksoten kuljetuspalvelujen tilausohje 1.7.2019**   ”Eksoten kiireettömien asiakaskuljetusten välityspalveluntuottaja vaihtuu. Taksi Helsinki Oy välittää kaikki 1.7.2019 alkaen suoritettavat ja Eksoten järjestämisvastuulla olevat kuljetukset.  Tilausnumero 1.7.2019 alkaen:  Puhelintilaukset ja asiakaspalvelu, p. 0300 472 409 Tekstiviestitilaukset, p. 040 757 88 00  Välityspalvelu (Taksi Helsinki Oy) palvelee läpi vuorokauden jokaisena vuoden päivänä (24/7). Soittaminen ja tekstiviesti välityspalveluun maksavat normaalin paikallis- tai matkapuhelinmaksun.  Lähetämme ohessa tiedoksenne kuljetusten tilaamista koskevan asiakasohjeen ja saatekirjeen.  Ohjeet lähetetään postitse palvelujen käyttäjille ja ne julkaistaan Eksoten verkkosivuilla.  Yhteistyöterveisin:  Logistiikkapäällikkö, Juha Halonen, p. 040 146 3275  Hankinta-asiantuntija, Leena Luukka, p. 040 163 1223”  Ohje on jaettu vanhusneuvoston varsinaisille ja varajäsenille erillisenä sähköpostina.   1. **Ennakkotieto Vanhusneuvostopäivästä 7.11.2019**   ”Vanhusneuvosto koko ikäväestön asialla - Turvallisuus, sähköiset palvelut ja hyvä arki  Tervetuloa vanhusneuvostopäivään 7.11.2019. Tämän vuoden aiheena on Vanhusneuvosto koko ikäväestön asialla. Näkökulmina ovat turvallisuus, sähköiset palvelut ja hyvä arki. Tilaisuus on tarkoitettu vanhusneuvostojen jäsenille.  Päivän ohjelma alkaa aamukahvilla klo 9.30 ja varsinainen ohjelma alkaa klo 10.00 päättyen klo 15.00.  Aamupäivän aiheena on Turvallisuus ja sähköiset palvelut. Iltapäivän aiheena Hyvä arki ja osallisuus. Välissä tarjoamme maukkaan lounaan ja päivän päätteeksi iltapäiväkahvit. Ohjelmassa on luvassa ajankohtaisia puhujia, vanhusneuvoston jäsenten puheenvuoroja sekä yhteistä keskustelua. Tauoilla voit tutustua myös infopisteiden antiin.  Tarkempi ohjelma ilmestyy kesän lopussa. Voit kuitenkin jo ilmoittautua tilaisuuteen seuraavan linkin kautta:  <https://link.webropolsurveys.com/S/61DB7BF617E75E03>. Koska tilaa on rajallisesti toivoisimme, että yhtä vanhusneuvostoa kohti olisi 1-2 osallistujaa. Tilaisuuteen voi osallistua myös etänä, mikä mahdollistaa muiden yksittäisten jäsenten osallistumisen tai koko vanhusneuvoston osallistumisen yhdessä. Etälinkki lähetetään lähempänä tilaisuutta.  Lämpimästi tervetuloa!  Annamme mielellään lisätietoja tilaisuudesta. Voit olla yhteydessä sähköpostilla [avoinhallinto@vm.fi](mailto:avoinhallinto@vm.fi) tai puhelimitse 040-7649880 (Katju Holkeri) tai 040-7088739 (Seija Ahlqvist).  Kesäterveisin   Avoin hallinto  [www.avoinhallinto.fi](http://www.avoinhallinto.fi)”   1. **Maakunnallisen vanhusneuvostojen kokouksen järjestelyt**   Vanhusneuvosto päätti 24.4.2019 järjestää maakunnallisen vanhusneuvostojen kokouksen 11.9.2019 kello 13-15.   1. **Ohje ikääntyneiden kuumalta suojautumiseen helteiden varalta** [**http://www.kuumainfo.fi/kuumalta-suojautuminen**](http://www.kuumainfo.fi/kuumalta-suojautuminen)   Kuumainfo-sivusto kokoaa tiedon hyvinvoinnin ja terveyden edistämisestä kuumassa ympäristössä. Sivusto tuo luotettavan, riippumattoman ja ajantasaisen tiedon jokaisen suomalaisen ulottuville. Lapsiperheille, työikäisille ja ikäihmisille annettavat neuvot ja ohjeet ovat asiantuntijoiden laatimia ja perustuvat Pohjois-Pohjanmaan sairaanhoitopiirin ja Oulun yliopiston julkaisemaan terveydenhuollon ammattilaisten käsikirjaan.  Kuuman ja kylmän (Kylmäinfo.fi) ympäristön terveysriskien ehkäisymallin kehittämistyöhön osallistuvat myös Pohjois-Karjalan kansanterveyden keskus, Joensuun kaupunki, Kolarin kunta ja Oulunkaaren kuntayhtymä.  Sivuston sisältö täydentyy ja kehittyy tiedon päivitysten myötä.  **Esitys:** Käsitellään muut asiat.  **Päätös:** Merkittiin tiedoksi muut asiat. Maakunnallisen vanhusneuvostojen kokouksen aiheita ja asioita kysytään myös muilta kunnilta. Vanhusneuvosto nosti kokouksen aiheisiin Sote palvelut hallitusohjelmassa tai Eksoten palvelut (esim. E-Ohjat hanke, palveluseteli).  **§ 31 Seuraavan kokouksen ajankohta**  **Esitys:** Sovitaan seuraava kokousaika.  **Päätös:** Seuraava kokous pidetään 27.8.2019 kello 14.00 Imatran kaupungintalolla, kokoustila Vallinkoski (h 138).  **§ 32 Kokouksen päättäminen**  **Esitys:** Puheenjohtaja päättää kokouksen.  **Päätös:** Puheenjohtaja päätti kokouksen. |
|  | **IMATRAN KAUPUNKI**  **Vanhusneuvosto**  Jerena Juutilainen Sirkku Sarlomo  puheenjohtaja sihteeri |